भारत की 7 प्रचलित कला शैलियाँ

भारतवर्ष में प्राचीन काल से ही कई प्रकार की कला शैलियाँ पाई जाती हैं, जिनमें से कुछ आज भी विद्यमान हैं। इस लेखे में हम जानेंगे भारत की 7 कला शैलियों के बारे में।

1. पट्टचित्र

पेंटिंग की पट्टचित्र शैली ओडिशा के सबसे पुराने और सबसे लोकप्रिय कलाओं में से एक है। पट्टचित्र नाम संस्कृत शब्दों – ‘पट्ट’ तथा ‘चित्र’ से बना है, जिसका क्रमशः अर्थ है – कैनवास तथा चित्र। इस प्रकार, पट्टचित्र कैनवास पर की गई पेंटिंग है, जिसमें अधिकतर पौराणिक चित्रण है। इस शैली में पेंटिंग को रंगीन रूपांकनों और सरल थीम्स द्वारा चित्रित किया जाता है।

2. मधुबनी पेंटिंग

मधुबनी पेंटिंग को मिथिला आर्ट भी कहा जाता है क्योंकि यह बिहार के मिथिला क्षेत्र में फला-फूला है। चमकीले और हल्के रंगों से बनी रंग-बिरंगे रेखा चित्र इस पेंटिंग की विशेषता है। चित्रकला की यह शैली पारंपरिक रूप से क्षेत्र की महिलाओं द्वारा किए जाते हैं, हालांकि आजकल माँग को पूर्ण करने के लिए पुरुष भी इसमें शामिल हो आगे हैं। ये पेंटिंग रूपांकनों और प्राकृतिक रंगों के उपयोग के कारण लोकप्रिय है।

3. तंजौर कला

तंजौर या तंजावुर कला की उत्पत्ति 1600 ई. में हुई और इसे तंजावुर के नायकों द्वारा प्रोत्साहन दिया गया। तंजावुर पेंटिंग में सोने की पन्नी का उपयोग किया जाता है जो उसे चमकीला और वास्तविक रूप देता है। लकड़ी के तख्तों पर बने ये चित्र देवी, देवताओं और संतों के प्रति भक्ति भाव को दर्शाते हैं।